
Z A P I S N I K

29. sjednice Vijeća Mjesnog odbora „Bruno Bušić“, 24. kolovoza 2023.  (četvrtak) u 19.00  sati, u prostorijama Mjesnog odbora „Bruno Bušić“,


NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Mirjana Grubišić
5. Iva Ramljak
6. Borna Smrk
7. Marinko Blažević


Predsjedava Iva Ramljak, predsjednica Vijeća.
Predsjednica konstatira da je nazočno 7 od 7 članova Vijeća, te otvara 29. sjednicu Vijeća Mjesnog odbora.
Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.
Prijedloga nema i konstatira se da Vijeće jednoglasno usvaja sljedeći


D N E V N I   R E D

1. Aktualna komunalna problematika
2. Izvješća, pitanja i prijedlozi



Ad 1. Aktualna komunalna problematika

1.1. Predsjednica obavještava vijećnike kako je zaprimljena predstavka građana koja se odnosi na problem s odlaganjem plastike na području mjesnog odbora. Predsjednica informira vijećnike kako se predstavke odnose na ulice Ante Jakšića, Vladimira Vidrića, Ksavera Šandora Đalskog na kojim lokacijama nije dovoljan broj spremnika za plastiku. 

Predsjednica informira vijećnike kako je u predstavci građana istaknuto kako su zahtjevi za spremnicima već proslijeđeni Gradskoj čistoći.

Vijećnici jednoglasno odlučuju kako je potrebno postaviti požurnicu Gradskoj čistoći radi postupanja po zahtjevima građana o postavljanju spremnika na lokacijama na području mjesnog odbora.


1.2.  Predsjednica predlaže vijećnicima obilazak područja mjesnog odbora po završetku ljeta radi pregleda sasušenih stabala koja bi trebala sanaciju. 

Predsjednica otvara raspravu. U raspravi sudjeluju svi vijećnici.

Potpredsjednica Sandra Tomljenović ističe kako je nadležnim službama potrebno ukazati na određene dijelove zelene površine koje ne bi inače bile zamijećene prilikom redovnog održavanja.

Vijećnici u raspravu dogovaraju kako će, ovisno o individualnim vremenskim mogućnostima, obići područje mjesnog odbora kako bi mogli dostaviti pregled stabala koja zahtijevaju sanaciju nadležnim službama.


1.3.  Potpredsjednica Sandra Tomljenović ističe kako na kraju Šetališta Vesne Parun obnovljeno nekoliko klupa i predlaže da se ostatak klupa koje nisu obnovljene uklone jer su u lošem stanju.

Predsjednica otvara raspravu. U raspravi sudjeluju svi prisutni članovi Vijeća.
Vijećnici jednoglasno donose zaključak o uklanjanju 3 neobnovljene klupice na području Šetališta Vesne Parun.


Zaključak
o rješavanju aktualne komunalne problematike

1. Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da od nadležne gradske podružnice zatraži:
· uklanjanje 3 neobnovljene klupe na području Šetališta Vesne Parun.

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


1.4.  Predsjednica obavještava vijećnike kako je zaprimljen zahtjev za postavljanjem stalka za bicikle u blizini željezničke stanice Maksimir.

Predsjednica otvara raspravu. U raspravi sudjeluju svi prisutni članovi Vijeća.
[bookmark: _GoBack]Vijećnici jednoglasno donose zaključak o postavljanju stalka za bicikl na najbližoj adekvatnoj lokaciji kraj željezničke stanice Maksimir.
 
Zaključak
o uvrštavanju u Plan komunalnih potreba

3. Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da u Plan komunalnih potreba uvrsti:
· postavljanje stalka za bicikle na najbližoj adekvatnoj lokaciji kraj željezničke postaje Maksimir.

4. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 

 
[bookmark: _gjdgxs]
Ad 2. Pitanja, izvješća, prijedlozi


a) Predsjednica izvještava kako je dala suglasnost  za proslavu rođendana na dan 2. rujna 2023. godine. Ističe kako se domar prethodno požalio na razinu čistoće po korištenju mjesnog odbora od strane individualnih korisnika. Navodi kako je problematika razine čistoće povezana i s grupama redovnih korisnika prostorija.

Predsjednica otvara raspravu. U raspravi sudjeluju svi prisutni članovi Vijeća.
Vijećnici ističu kako je potrebno obavijestiti redovne i individualne korisnike o tome kako se mjesni odbor treba ostaviti u zatečenom stanju i po potrebi održati razgovore s istima.


b) Predsjednica obavještava vijećnike kako bi za realizaciju Dana mjesnog odbora bilo potrebno više vremena i predlaže da se organizacija Dana mjesnog odbora odgodi za proljeće 2024. godine.

Predsjednica otvara raspravu. U raspravi sudjeluju svi prisutni članovi Vijeća.
Vijećnici odlučuju kako će se dogovor o Danu mjesnog odbora odgoditi na proljeće 2024. godine nakon dogovora s korisnicima prostorija mjesnog odbora i pregleda iskazanog interesa.


***

Pitanja i prijedloga nema i ovime je iscrpljen dnevni red. Predsjednica u 19:00 zatvara 28. sjednicu VMO.

Zapisnik sastavila: Iva Ramljak

KLASA: 024-08/23-003/1529
URBROJ: 251-13-11-11/002-23-2
Zagreb, 24. kolovoza 2023.
                                                                          Predsjednica Vijeća Mjesnog odbora
							      „Bruno Bušić“

					                          Iva Ramljak,  mag.iur.

